मुंबई. श्रीदेवी के बर्थडे पर उनके परिवार वालें सोशल मीडिया पर उन्हें याद कर रहे हैं। सबसे पहले श्रीदेवी की बेटी जान्हवी ने अपनी मम्मी की पुरानी फोटो शेयर की थी। अब श्रीदेवी के देवर और मिस्टर इंडिया के को-स्टार अनिल कपूर ने श्रीदेवी के 55वें बर्थडे के मौके पर सोशल मीडिया पर उन्हें याद किया है।
श्रीदेवी के 55वें बर्थडे पर अनिल कपूर ने उन्हें याद करते हुए लिखा- एक सच्चा सितारा जो स्क्रीन में जमकर चमका। वह जिनकी भी लाइफ में आई उसे रोशन कर दिया। ऐसे कोई दिन नहीं होता जब हम तुम्हें मिस नहीं करते श्री। हम हर दिन जान्हवी और खुशी में तुम्हारी झलक देखते हैं। तुम हमारे दिलों-दिमाग में हमेशा जीवत रहोगी।
सुनीता भी करती हैं श्रीदेवी को मिस
Spotboye वेबसाइट से बातचीत में अनिल कपूर ने कहा- हम दिन-रात श्रीदेवी को मिस नहीं करते हैं। सुनीत और मैं उसके बारे में हमेशा बात करते हैं। सुनीता और श्रीदेवी बहुत अच्छे दोस्त थे। वह उसे बहुत मिस करती हैं। श्रीदेवी के निधन से पहले भी सुनीता ने दो बार उनसे बात की थी। वह हमारी फैमिली का हिस्सा होने के अलावा मेरी बहुत अच्छी दोस्त और को-स्टार भी थी।
जान्हवी ने ऐसे किया याद
जान्हवी ने अपने इंस्टाग्राम अकाउंट पर अपनी बचपन की फोटो पोस्ट कर मां श्रीदेवी को याद किया है। इस फोटो में श्रीदेवी, बोनी कपूर और जान्हवी हैं। जान्हवी अपनी मम्मी श्रीदेवी के गोद में हैं। आपको बता दें कि आखिरी वक्त में जान्हवी अपनी मम्मी श्रीदेवी के पास नहीं थीं।
दरअसल श्रीदेवी की मृत्यु से पहले उनका पूरा परिवार दुबई में मोहित मारवाह की शादी अटेंड करने गया था। हालांकि, धड़क की शूटिंग के चलते जान्हवी परिवार के साथ नहीं जा पाई थीं। इसके दो दिन बाद 24 फरवरी को श्रीदेवी का निधन हो गया था।
श्रीदेवी के स्टारडम से घबरा गए थे अनिल कपूर
श्रीदेवी और अनिल कपूर ने मिस्टर इंडिया, लम्हे, जुदाई जैसी कई हिट फिल्में दी थी। 80 और 90 के दशक में दोनों की ऑनस्क्रीन जोड़ी को खूब पसंद किया जाता था। हालांकि, अनिल कपूर श्रीदेवी के स्टारडम से घबरा गए थे।
सीनियर जर्नलिस्ट सुभाष के झा ने अपने एक इंटरव्यू में बताया था, 'धीरे-धीरे श्री, अनिल से ज्यादा बड़ी स्टार बन गई थीं । जिसे अनिल बर्दाश्त नहीं कर पा रहे थे । इसी के चलते अनिल ने श्री के साथ दो ब्लॉकबस्टर फिल्में रिजेक्ट कर दी थीं। हाल ही में ये भी खुलासा हुआ कि चांदनी में ऋषि कपूर का रोल पहले अनिल को ऑफर किया गया था।